شەفەق نیوز/ پۆلیس لە نیودلهی پایتەخت هیند، ئمڕوو جمعە،
داوا لە دەسەڵاتە ناوخۆییەکان کرد شوینەیلیگ زیاتر ئەرا سزانن تەرم قوربانیەیل کۆڤید-١٩
پەیا بکەن، لە وەختیگ ک وڵات هێند کەفتیەسە وەر دوویەم شەپۆل سەختیگ لە بڵاوبوین کۆڕۆنا.
دوێەکە گشت ژمارەی تووشهاتنەکان لە ١٨ مەلیۆن رەد کرد، وەگەرد
تۆمارکردن ٣٨٦٤٥٢ تووشهاتن نوو، ک خوەی دوویەم بەرزترین ئامارە لە جهان.
وڵاتەگە هیمان کەمی لە ئۆکسجین و شەوخەفەیل خەسەخانەیل وەخوەی
دوینێد، و مەردمەگە وەردەوامن لەداواکردن دەسمیەتی لەبان میدیایل پەیوەندیە کۆمەڵایەتیەکان.
یەکیگ لە ئەفسەرە گەورایل پۆلیس نیودلهی وت: مەردمەگە ناچار
بوینە تەرم کەسەیلیان لە شوینەیلیگ بسزنن ک تایبەت ئەرا قوربانییەیل ڤایڕۆس کۆڕۆنا
نەکریانە، ئەراوە داوا پەیاکردن شوینەیلیگ زیاتر کردیمن.
حکومەت هیندی کەفێدە وەر رەخنەیل فرەیگ لە رەفتارکردنی وەگەرد
پەتاگە، و ریداین وەگردەوبوینەیل هەڵبژاردن و ئاهەنگە ئایینیەکان.
